Frozen

"Frozen" (בעברית: "קִפָּאוֹן") הוא שיר שהוקלט על ידי הזמרת-יוצרת האמריקאית מדונה, מתוך אלבום האולפן השביעי שלה, Ray of Light (1998).<ref name=":21"></ref> הוא הופץ כסינגל המוביל מתוך האלבום ב-23 בינואר 1998, בהוצאת חברות התקליטים האחים וורנר ומאבריק רקורדס.<ref name=":21" /> השיר נכלל גם באלבומי האוסף GHV2 (2001) ו-Celebration (2009).<ref></ref><ref></ref> "Frozen" נכתב על ידי מדונה ופטריק לאונרד, שהפיקו אותו יחד בשיתוף פעולה עם ויליאם אורביט.<ref name=":23"></ref> "Frozen" תואר כבלדה אלקטרונית בעלת קצב בינוני, הפונה לבן אדם קר וחסר רגשות.<ref name=":23" />

"Frozen" זכה לשבחים רבים מטעם מבקרי המוזיקה ברחבי העולם, שחלקם ראו בו כגולת הכותרת ב-Ray of Light. הוא תואר כ"יצירת מופת", והקצב והצליל המלודי שלו הוגדרו כ"קולנועיים".<ref name=":23" /> השיר זכה להצלחה מסחרית בין-לאומית. הוא הפך לסינגל השישי של מדונה שהגיע למקום השני במצעד הבילבורד הוט 100 בארצות הברית, מה שהפך אותה לאמנית עם המספר הרב ביותר של שירים בהיסטוריה של המצעד שעשו זאת באותה תקופה, לצד הזמרת-יוצרת האמריקאית טיילור סוויפט.<ref></ref><ref></ref> "Frozen" הפך לשירה הראשון של מדונה שהופיע לראשונה בראש מצעד הסינגלים הבריטי, תוך שהוא הגיע למקום הראשון בפינלנד, יוון, הונגריה, איטליה, סקוטלנד וספרד, ולחמישייה הפותחת במצעדים שונים ברחבי העולם.<ref></ref>

את הווידאו קליפ הנלווה ל-"Frozen" ביים במאי הווידאו קליפים האנגלי כריס קנינגהם. הצילומים שלו נמשכו ארבעה ימים, בין 7 ל-10 בינואר 1998. עבור קנינגהם, הדבר החשוב ביותר בצילומים היה להתרכז בתדמיתה של מדונה. כלומר, איך היא נראית ומוצגת, כמו גם העברת המסר של הקליפ ואיך שהוא נראה, הן מבחינת צבעיו הקרים שנטו לגוון ירוק-כחול והן מבחינת הקונספט המעורפל שלו. הוא ציין שמדונה אפשרה לו לבטא את החזון האמנותי שלו מבלי שהתערבה.<ref name=":22"></ref> במהלך טקס פרסי הווידאו קליפים של MTV לשנת 1998, זכה הקליפ בפרס בקטגוריית, "האפקטים הוויזואליים הטובים ביותר".<ref name=":112"></ref> במרוצת השנים, הוכתר הקליפ לאחד מהקליפים החשובים ביותר בכל הזמנים ברשימות שפורסמו במגזינים וכתבי עת שונים כדוגמת אנטרטיינמנט ויקלי,<ref name=":110"></ref> בילבורד,<ref></ref> רולינג סטון,<ref name=":62"></ref> ו-Parade,<ref name=":110" /><ref name=":102"></ref> כדי לקדם את Ray of Light, הזמרת ביצעה את השיר במספר הזדמנויות כולל הבכורה העולמית הראשונה בפסטיבל סן רמו באיטליה וב-.<ref></ref> בנוסף, הוא בוצע בכמה מסיבובי ההופעות של מדונה.<ref></ref> "Frozen" הוקלט בידי מספר אמנים במרוצת השנים.<ref></ref>

בשנת 2021, רמיקס טראפ של "Frozen" שנעשה על ידי הדי ג'יי הקנדי סיקיק הפך לוויראלי באפליקציית שיתוף הווידאו טיקטוק.<ref name=":0" /> ב-3 בדצמבר 2021, הוא הופץ רשמית כסינגל הראשון מתוך התוכנית של מדונה להוציא מחדש את כל קטלוג המוזיקה שלה. ארבעה חודשים לאחר מכן, יצאו שני ביצועים נוספים לרמיקס; הראשון בהשתתפות הזמר הניגרי פיירבוי DML, והשני בהשתתפות הראפרית האמריקאית 070 שייק – שניהם הופצו לצד קליפים נלווים.<ref name=":1" /><ref name=":8" /> רמיקס רביעי ואחרון בשם "Frozen on Fire" הופץ ב-19 במאי באותה השנה.<ref name=":17" />

== רקע והוצאה ==
מדונה מבצעת את "Frozen" במהלך סיבוב ההופעות "[[Drowned World Tour" (2001).]]
באמצע עד סוף שנות ה-90, מדונה שררה במצב רוח "בוגר יותר" ו"מופנם". לאחר שילדה את בתה לורדס, היא החלה להתעניין במיסטיקה מזרחית ובקבלה (לתורה זו יש שורשים עמוקים במחשבה היהודית והיא נמשכת מהמיסטיקה היהודית הקדומה – ספרות ההיכלות והמרכבה), וגילמה את התפקיד הראשי בעיבוד הקולנועי למחזמר "אוויטה" (1996). ב-1997, החלה לעבוד על Ray of Light, אלבום האולפן השביעי שלה; היא כתבה שירים עם ויליאם אורביט, פטריק לאונרד, ריק נואלס ובייביפייס. האלבום שיקף את נקודות המבט המשתנות של הזמרת על החיים. הסופרת קרול בנסון ציינה שמדובר ב"אלבום דאנס רוחני ועמוק", כאשר עיקרו התבסס על הקריירה של מדונה, המסע שלה והזהויות הרבות שנטלה על עצמה במהלך השנים. היא התחילה לדבר על רעיונות והשתמשה במילים שרמזו למחשבות עמוקות ואישיות, ולא במנגינות הדאנס הרגילות שאפיינו את השירים שהוציאה במהלך הקריירה שלה. הזמרת החלה להתבונן בעצמה וטענה שהאימהות היא "זרז גדול עבורי. זה לקח אותי בחיפוש אחר תשובות לשאלות שמעולם לא שאלתי את עצמי לפני כן", אמרה למגזין Q.

מדונה עבדה בעיקר עם אורביט לאחר שגיא עוזרי, שותף במאבריק רקורדס, התקשר אליו והציע לו לשלוח כמה שירים לזמרת.<ref name=":24"></ref> הוא שלח למדונה קלטת אודיו דיגיטלית שכללה 13 רצועות (DAT), ו-"Frozen" היה בין הרצועות הללו. "הייתי מעריצה ענקית של האלבומים הקודמים של ויליאם. [...] גם אהבתי את כל הרמיקסים שהוא עשה בשבילי ועניין אותי למזג סוג של סאונד עתידני אבל גם להשתמש בהרבה השפעות הודיות ומרוקאיות ודברים כאלה, ורציתי שזה יישמע ישן וחדש בו-זמנית", אמרה מדונה. הזמרת שאבה השראה מסרט הדרמה הבריטי-איטלקי של ברנרדו ברטולוצ'י מ-1990, "שמיים מגינים מעל", שעסק בזוג המנסה להציל את נישואיהם במהלך טיול באפריקה.<ref name=":25"></ref> היא רצתה לקבל ולחוש את כל "האווירה המרוקאית/תזמורתית/הסופר-רומנטית/הגבר שנושא-את-האישה-שהוא-אוהב-ברחבי-המדבר" בשיר. בעת שהמשיכה לעבוד עם לאונרד על כמה מהרצועות, היא ביקשה ממנו ליצור קומפוזיציה עם "תחושה שבטית, שופע ורומנטי". הם הלחינו את המנגינה ב-DAT והקליטו את גרסת הדמו, שאורכה למעלה מ-10 דקות כיוון שמדונה המשיכה לכתוב אותה.<ref name=":24" /><ref name=":25" />

קטע באיכות ירודה של "Frozen" הודלף בידי מעריצים ב-23 בינואר 1998, לאחר שהושמע לראשונה ברדיו בסינגפור ופורסם באינטרנט.<ref name=":26"></ref><ref name=":27"></ref> הם אמרו שהם יודעים שמה שהם עושים לא בסדר, אך הם מקווים שזה פשוט יעורר עניין ממדונה.<ref name=":26" /> השיר הושמע ברדיו האמריקאי, כולל ברדיו WKTU ניו יורק.<ref name=":27" /> חברת התקליטים האחים וורנר גייסה את היחידה נגד פיראטיות של איגוד תעשיית ההקלטות האמריקאי (RIAA) כדי למחוק את הורדות השיר מהאינטרנט. אריק בראדלי, המנהל המוזיקלי של שיקגו B96, סיווג את "Frozen" כ"סימן של ריסוק. ברור שרדיו הפופ האמריקאי צריך את מדונה", אחרי שהוא השמיע את השיר בתחנה שלו. לדברי ג'ון אורן, מנהל השיווק של וורנר מיוזיק אירופה, השיר זכה גם לתמיכה מוקדמת "פנטסטית" ברחבי אירופה, שם התווסף לרדיו באותו היום שבו הקטע הודלף.<ref name=":27" /> זמן קצר לאחר ההדלפה, הופצה גרסת רמיקס של "Frozen" בידי BBC,<ref name=":26" /> והושמע במצעד האופנה האביבי של ורסצ'ה ב-1998.<ref></ref> בממלכה המאוחדת, "Frozen" הופץ כסינגל על גבי תקליטור, תקליט 12 אינץ' וקלטת שמע ב-23 בפברואר 1998. השיר נשלח באופן רשמי לרדיו בארצות הברית ב-19 בפברואר 1998, והופץ באופן מסחרי ב-3 במרץ 1998.<ref name=":27" />

ב-12 במרץ 2021, מדונה העלתה את המיני-אלבום של "Frozen" לכל הרשתות הדיגיטליות והסטרימינג;<ref></ref> הוא הגיע בשיאו בשבוע שלאחר מכן למקום ה-50 במצעד האלבומים הדיגיטליים בממלכה המאוחדת.<ref></ref>

== הרכב והקלטה ==

"Frozen" תואר כבלדה אלקטרונית בעלת קצב איטי-בינוני המאופיינת בצלילי סינתיסייזרים וכלי מיתר,<ref name=":1" /><ref name=":27" /> בעיבודו של המלחין הסקוטי קרייג ארמסטרונג.<ref name=":27" /> השיר מאופיין בלחן אחיד והוא נכתב בסולם פה מינור, עם קצב מתון של 102 פעימות בדקה. "Frozen" בעל רצף בסיסי של כמהלך ההרמוני שלו. עם זאת, לפזמון יש מהלך הרמוני שונה של . השירה של מדונה נעה בין האוקטבה הנמוכה של F<sub>3</sub> לצליל הגבוה יותר של A♭<sub>4</sub>.<ref></ref> עם זאת, מהלכם ההרמוני של הרמיקסים שונה מזה של השיר המקורי.

השיר מתחיל במגינת כלי מיתרי דומיננטיים וקלאסיים, בעוד שהמהלך ההרמוני מאופיין באקורדים בעלי טון דומיננטי ואחיד. לבית השני, הכולל קרשנדו דרמטי, מתווספים בהדרגה אפקטים אלקטרוניים בעלי קצב אמביינטי. סנטיאגו פוז-הרננדס ופריה ג'רמן-איבנס, מחברי הספר, Madonna's Drowned Worlds, ציינו שהשיר שואב השראה חזקה מצורות שונות של מוזיקה קלאסית, בעיקר מוזיקה קלאסית עכשווית כמו נאו-רומנטיקה, כמו גם מלחיני אופרה איטלקיות ויצירות כמו "מאדאם באטרפליי" מאת ג'אקומו פוצ'יני ו"אאידה" מאת ג'וזפה ורדי. השירה של מדונה לאורך השיר חסרת ויברטו, וגררה השוואות למוזיקה מימי הביניים.

טום יואינג מ-Freaky Trigger תיאר את צלילי התופים והתכנות האלקטרוני של אורביט כ"מופשטים בצורה יוצאת דופן עבור להיט בין-לאומי – [זה] סוג של גישה קרה וחסרת בס, שבה הפערים, ההדים והפזמון חשובים לא פחות מהפעמה, שמתפשטת בחדות באוזני המאזין, בדומה לסדקים פתאומיים במשטח קפוא. צלילי המיתר של ארמסטרונג מוסיפים לשיר וגורמים לכך שהפעמות יישמעו יותר מסוכנות מאשר מנחמות".<ref></ref>

מבחינה לירית, השיר עוסק באדם קר וחסר רגשות. בבית הראשון מדונה שרה בטווח בינוני, 'אתה רואה רק מה שהעיניים שלך רוצות לראות'. בפזמון מתווספים קצב דאנס וצלילי אווירה. בבית השני מתווספות מילים יותר אישיות, כמו 'אהבה היא ציפור, היא צריכה לעוף'. במהלך הגשר המוזיקלי, צלילי כלי מיתר מספקים פרשנות אינסטרומנטלית למילים. השיר מסתיים באוסטינטו של מיתר שפשוט מתפוגג, מבלי להיפתר במלואו לאקורד הטוניקה. בריאיון לניו יורק טיימס, מדונה העירה שהמילים ל-"Frozen" בנויות סביב "תגובה, נקמה, שנאה, חרטה, בזה אני עוסקת ב-"Frozen". כולם יגידו, 'זה שיר על קרלוס' [בן זוגה לשעבר], אבל זה לא באמת; זה רק על אנשים באופן כללי".<ref></ref>

"Frozen" הוקלט יחד עם שאר האלבום באולפן לאראבי נורת' בצפון הוליווד, קליפורניה. המאסטרינג שלו בוצע בידי טד ג'נסן באולפני סטרלינג בניו יורק. ה-DAT הכיל את החלק העיקרי של הקלטות השיר, כמו גם מפגשי הקלטה ראשוניים בביתה של מדונה בניו יורק, ובאולפני היט פקטורי שבהם מדונה ביצעה לראשונה את השיר. כמו רוב האלבום, "Frozen" הוקלט באמצעות שימוש ברולנד ג'ונו-106 . מדונה ואורביט ניהלו מפגש הקלטות בלוס אנג'לס, ללא הצלחה. לאחר מכן, הוא יצר קשר עם פרגוס ג'ראנד שיצר עבורו דגימות תופים בלונדון. אורביט ערך אותם בתחנת העבודה שלו וחתך אותם באופן ידני, במקום להשתמש בתוכנת עריכה אוטומטית כמו ReCycle.<ref></ref>

== ביקורת ==
מדונה מבצעת את "Frozen" בסיבוב ההופעות "[[Re-Invention World Tour" 2004.]]
"Frozen" זכה לשבחים ביקורתיים בין-לאומיים מטעם מבקרי המוזיקה. סאל צ'ינקוומני מ-Slant Magazine החמיא להפקה המוזיקלית של השיר וראה בה "אחת מיצירות המופת הגדולות של הפופ של סוף שנות ה-90 של המאה ה-20", והוסיף "המילים של השיר לא מסובכות אבל האמירה שלו מפוארת".<ref></ref> פול ורנה מטעם מגזין בילבורד תיאר את השיר כ"נפלא".<ref name=":27" /> בביקורת אחרת, לארי פליק כינה זאת "גיחה מדהימה לסוגת האלקטרוניקה [אשר] [...] טהרנים מחתרתיים וכוכבי פופ בלתי מעורערים ימחאו עבורו כפיים".<ref name=":27" /> רוב שפילד מרולינג סטון הגיב בחיוב על "המלנכוליה הארקטית" שמאפיינת את השיר.<ref></ref> ג'יי. די. קונסידיין מטעם The Baltimore Sun כינה את "Frozen" כ"בלדה ממוקדת, בעלת מילים עמוקות ואישיות".<ref></ref>

ג'ון פארלס מניו יורק טיימס התרשם מהצורה ה"עמוקה" וה"זהירה" בה מדונה ביצעה את השיר.<ref name=":20" /> ג'ואן אנדרמן מבוסטון גלוב אמר שב-Ray of Light, רק "Frozen" מציג "מצב של בלדריה אלוהית", וממחיש את "הגובה הרגשי" וזאת, בנוסף לכך שהוא מסמל את "היופי של 'Live to Tell' מ-1986 עם קטע מיתר אפל ושופע. כמו כן, הוא בעל זמזום מבשר רעות". בביקורת שלו על Ray of Light, העיר ניל ספנסר מאובזרבר, "אלו שירים חושניים כמו [...] 'Frozen' שבולטים; מוזיקה שמנגנים בחדר כדי להירגע". ב-The New Rolling Stone Album Guide ציינו את "Frozen" כשיר שמתאים למצבי רוגע. אליזה גרדנר, מלוס אנג'לס טיימס, אמרה כי "הכישרון המתמשך של מדונה לשלב טקסטורות היפ ואקזוטיות במנגינות פופ נגישות ניכר ב-'Frozen' בצורה מובהקת". ב-Sputnikmusic טענו שבשיר מדונה מוצגת "במיטבה המרגיע", והדגישו את "השימוש המעניין בכלי הקשה" ו"השימוש היפה בכלי המיתר עם אפקטי הטכנו".<ref></ref>

דייוויד בראון מאנטרטיינמנט ויקלי תיאר את השיר כ"מלודרמה מטלטלת שלעיתים קרובות עוצרת נשימה".<ref></ref> צ'אק ארנולד מאנטרטיינמנט ויקלי כתב: "[השיר] נשמע לא דומה לשום דבר שמדונה אי-פעם עשתה קודם לכן; היא יוצרת [בו] יער מיסטי של פליאה קולית – עם מנגינת כלי מיתר סוחפת – ל-'Frozen' יש מגינה כמעט אופראית שלעולם לא מצליחה לגרום לך צמרמורת".<ref name=":110" /> סטיבן תומפסון מ-The A.V. Club כתב, "'Frozen' האטמוספירי הוא סינגל מוביל נהדר על אף מילים כמו, 'אהבה היא ציפור / היא צריכה לעוף'".<ref></ref> לעומת זאת, ב-NME כינו את השיר "עוד ערימה מהשירים הישנים והבכיינים שלה".<ref></ref> ג'ים פרבר מדיילי ניוז כתב ש-"Frozen" מתפשרת על הסגנון האלקטרוני שלו עם "יותר מדי פופ פושר". קרוליין סאליבן מגרדיאן ביקורת אותו בשליליות. חוסה פ. תומאס מ-AllMusic דירג את השיר בשני כוכבים מתוך חמישה, ותיארו אותו כ"קריר".<ref></ref>

== תשבחות ==
בשנת 2003, מעריציה של מדונה התבקשו להצביע עבור "20 הסינגלים המובילים של מדונה בכל הזמנים", על ידי מגזין Q. "Frozen" דורג במקום העשירי ברשימה. במגזין בילבורד דירגו את "Frozen" במקום ה-25 ברשימת "40 הלהיטים הגדולים ביותר של מדונה", וקבעו שהשיר סימן "שינוי קולי" בקריירה של מדונה.<ref name=":28"></ref> ברולינג סטון דירגו גם כן את השיר כשירה השישי הטוב ביותר של מדונה בכל הזמנים על פי סקר קוראים, ואמרו כי השיר מגיע ל"איזון המושלם בין נגישות לפופ, בלדרי מתוחכם וטקסטורות אלקטרוניות חדשניות".<ref></ref> מארק גרהאם מ-VH1 כלל את "Frozen" ברשימת השירים האהובים עליו ביותר של מדונה, ודירג אותו במקום ה-36; את הרשימה פרסם לכבוד יום הולדתה ה-53 של הזמרת.<ref></ref> במאי 2018, דירגו במגזין את השירים המובילים של 1998, וברשימה כללו את "Frozen" במקום ה-31. פרנק דיג'קומו מטעם המגזין טען שהלחן שלו הציג "מדונה חכמה יותר, בוגרת יותר, אחת שעדיין שולטת בקריירה שלה".<ref></ref> בעת דירוג הסינגלים של מדונה, לכבוד יום הולדתה ה-60, ג'וד רוג'רס מטעם הגרדיאן מיקמה את "Frozen" במקום השביעי. היא כתבה: "מדובר בשיר אמביינטי, אפל ותזמורתי והוא בעל מצב רוח שבו מדונה מצטיינת. 'Frozen' משלב בצורה מדהימה את הטמפרטורות השונות של הפופ של שנות ה-90 – מעין שילוב צלילי ההפקה האלקטרונית הקרה של ויליאם אורביט עם החום המאובק והקולנועי של הלחן וכלי המיתר הצפון אפריקאיים".<ref></ref> באוגוסט 2018, אנטרטיינמנט ויקלי הכתירו אותו לסינגל ה-18 הטוב ביותר של הזמרת.<ref name=":110" /> ברשימת "100 השירים הטובים ביותר בכל הזמנים של מדונה" שפורסמה ב-Parade, דורג "Frozen" במקום ה-22.<ref></ref> ברשימה דומה Smooth Radio של דורג השיר במקום השני.<ref></ref>

== וידאו קליפ ==

הקליפ של "Frozen" צולם באגם קודבק; אגם יבש במדבר מוהאבי (קליפורניה), בבימויו של במאי הווידאו קליפים האנגלי כריס קנינגהם.<ref name=":92"></ref><ref></ref> שאר הצוות כלל את ניקולס ד. ורטל שהיה אחראי על סצנות הכלב השחור, דריוש חאנג'י (שעבד עם מדונה ב-"Fever" (1993) ופסקול הסרט "אוויטה") כצלם, גארי נייט כעורך, פיטר סאביץ' כמעצב התסרוקות, ג'ואן גייר כמאפרת, ג'ון פיין בפוסט-פרודקשן וסטיב מרגטרויד, דן ויליאמס, סטיב הייאם ואנתוני ולשם על האפקטים מיוחדים.<ref name=":22" /> מדונה החלה להתעניין בשיתוף פעולה עם קנינגהם לאחר שהתרשמה מעבודתו על "Come to Daddy" (1997) של המוזיקאי והדי ג'יי אפקס טווין, והעירה שיש לו "רגישות אפלה מאוד", שמושכת ומעניינת אותה.<ref></ref> הוא הצהיר שזו הייתה ההתנסות הראשונה שלו עם אמן "גדול", והסביר שהתנהל משא ומתן אודות התקציב העתיר של הקליפ.<ref name=":72"></ref> עם זאת, הוא הצהיר שהקליפים שלה הם שהובילו אותו להמשיך בקריירה כבמאי; בהקשר זה הוסיף: "יש לי חיבה גדולה כלפי הקליפים של מדונה שיצאו במרוצת השנים, 'הם מבריקים'. אני זוכר שראיתי את זה של "Rain" (1993) כשהייתי קצת יותר צעיר וחשבתי שזה יפה. ממש מפואר".<ref name=":52"></ref>

הצילומים נמשכו ארבעה ימים, בין 7 ל-10 בינואר 1998. עבור קנינגהם, הדבר החשוב ביותר בצילומים היה להתרכז בתדמיתה של מדונה. כלומר, איך היא הייתה נראית ומוצגת, כמו גם העברת המסר של הקליפ ואיך שהוא נראה, הן מבחינת צבעיו הקרים שנטו לגוון ירוק-כחול והן מבחינת הקונספט המעורפל שלו. הוא ציין שמדונה אפשרה לו לבטא את החזון האמנותי שלו מבלי שהתערבה והוסיף: "צילומי הקליפ של "Frozen" היו די טובים. היא [מדונה] בהחלט אוהבת לביים ולחלק הוראות, אך [היא] נותנת לבמאים לעשות את העבודה שלהם מבלי להתערב בחזונם האמנותי".<ref name=":22" /> הוא השתמש בטכנולוגיית מורפינג כדי ליצור כמה סצנות מסוימות, כולל צילום שבו מדונה נופלת וכשהיא פוגעת בקרקע, הופכת ללהקת עורבים.<ref name=":22" />

מדונה הביעה שברצונה לצלם את הקליפ במדבר, כיוון שזהו מקום עם "כוחות מיסטיים רבים" ו"קסום" להיות בו, בנוסף לכך שהוא מעורר "ייאוש ורוחניות".<ref name=":52" /> עם זאת, הרעיון ההתחלתי היה ללכת למקום שבו היה קר מאוד ויש שלג, אז היא חשבה לטוס לאיסלנד, אך בהמשך שינתה את דעתה והצהירה:
מדונה כשידיה מכוסות בחינה ב-"Frozen".
במהלך הצילומים התמודד הצוות עם בעיות נוספות, כמו גם עם הקושי של קנינגהם לביים כפי שרצה; בריאיון עם קלפה סאנה לניו יורק טיימס, הוא הסביר: "כל כך התרגשתי שסוף סוף יש לי תקציב עתיר לעשיית קליפ ברמה שכזו, ואז הגעתי למדבר וחווינו מונסון: ירד גשם על הציוד, המצלמות נשברו ובסופו של דבר ביימתי כשהייתי מכוסה בשמיכה, בתקווה שבשלב העריכה, נצליח לפתור את הכול".<ref></ref> בנוסף לכך שחלק מהרעיונות שלו לא הצליחו להתממש בגלל הגשם בימים הראשונים, הוא היה מתוסכל מהעבודה הכוללת וזאת, כיוון שהוא רצה שהקליפ יהיה הרבה יותר משוכלל מבחינת האפקטים.<ref name=":62" /><ref name=":72" /> בחוברת שצורפה ל-DVD The Work of Director Chris Cunninghman (2003), הוא הסביר שהרעיון המקורי כלל "ערימות עצומות של גופות במדבר", כמו גם הצגה של כמה וריאציות של מדונה, שהופכת ללהקת עורבים ולאחר מכן לכלבים. הוא תיאר אותו כ"קליפ עם ביצועים מרשימים ומשוכללים המציגים את מדונה במלוא תפארתה, כמו גם את התלבושת שלה וכל צורה אליה היא הפכה".<ref name=":62" /><ref name=":72" /> יתר על כן, ציין שהאפקטים המיוחדים שבהם נעשה שימוש היו "באיכות ירודה" והעדיף שהצילומים האחרונים יתמקדו בביצוע ה"מיסטי והטמפרמנטלי" של מדונה. כתוצאה מהקשיים שחוו, הוא נשבע שלעולם לא יעבוד יותר עם אמנים גדולים.<ref name=":72" />

"Frozen" הוכתר לקליפ המשודר ביותר בטלוויזיה בשנת 1998 ב-MTV אירופה.<ref></ref> במהלך טקס פרסי הווידאו קליפים של MTV לשנת 1998 זכה בפרס בקטגוריית, "האפקטים הוויזואליים הטובים ביותר"; הפרס הוענק למרגטרויד, ויליאמס, ולשם והייאם.<ref name=":112" /> באותו הערב, זכתה מדונה בפרס הראשי בקטגוריית "קליפ השנה" עבור, "Ray of Light".<ref name=":112" /> בטקס פרסי MVPA לשנת 1999 הוא זכה בקטגוריה הזו גם כן, והועמד בקטגוריות "עיצוב השיער הטוב ביותר" (סאביץ'), "עיצוב האיפור הטוב ביותר" (גייר), "הצילום הטוב ביותר" (קונג'י) ו"הבימוי הטוב ביותר" (קנינגהם).<ref name=":172"></ref> בטקס פרסי CAD Week שאירע ב-1999, הוא הועמד בקטגוריות "קליפ הדאנס הטוב ביותר", "העריכה הטובה ביותר" (נייט) ו"האפקטים הוויזואליים הטובים ביותר".<ref name=":72" />

הוא זכה להכרה כ"קליפ הבינלאומי של השנה" בטקס פרסי פורין והגיע למקום החמישי באותה הקטגוריה בטקס פרסי גפה.<ref name=":182"></ref><ref name=":192"></ref> בנוגע לזכיותיו או העמדותיו לפרסים מרובים בקטגוריות "האפקטים הוויזואליים הטובים ביותר", אמר קנינגהם ללונדון טיימס: "אלוהים יודע למה. הקטגוריות [האלה] מטופשות. אם אני לא מרוצה ממשהו והוא זוכה בפרס, זה אומר לי שאחרים לא רואים את הדברים כמוני".<ref name=":22" />

== הצלחה מסחרית ==
=== אמריקה ===
<div class="thumbinner" style="margin-right: 10px;float:left">
{| style="border-spacing: 1px; border: 0px solid darkgray;"
|208x208 פיקסלים
|200x200 פיקסלים
|-
| colspan="3" |<div style="border: 0px;clear:left;text-align:center;">לאחר ש-"Frozen" הופיע לראשונה במקום השמיני במצעד הבילבורד הוט100, מדונה הרחיבה את השיא שלה כאמנית עם מספר הסינגלים הרבביותר במצעד, כשמלפניה הביטלס (מימן) ואלביס פרסלי (משמאל)</div>
|}
</div>"Frozen" צבר איירפליי רב ב-161 תחנות רדיו וב-28 בפברואר 1998, הופיע לראשונה במקום ה-31 במצעד שירי הרדיו עם 25.9 מיליון האזנות בסך הכול.<ref name=":27" /> בשבוע שלאחר מכן הוא צבר עלייה של 62% (שווה ערך ל-42 מיליון האזנות) ב-187 תחנות רדיו, ובעקבות כך דורג במקום ה-12 במצעד.<ref name=":27" /> עם יציאתו המסחרית ברחבי ארצות הברית, הוא נמכר בלמעלה מ-42,000 עותקים בשבעת הימים הראשונים ליציאתו; דבר שהוביל לכך שהוא דורג במקום ה-17 במצעד הסינגלים המסחריים של בילבורד וזאת, תוך שהופיע לראשונה במקום השמיני במצעד הבילבורד הוט 100 ב-21 במרץ 1998.<ref name=":27" /> במצעד הבילבורד הוט 100 היה "Frozen" לשירה השני של מדונה שהופיע לראשונה בעשירייה הפותחת, ובכך השתווה ל-"You'll See" שעשה זאת בדצמבר 1995. בנוסף, הוא הפך לשירה ה-36 שדורג ב-40 העליונים במצעד; המספר הרב ביותר של שירים לאישה אחרי הזמרת האמריקאית אריתה פרנקלין. כמו כן, מדונה הרחיבה את שיאה כאמנית הסולו עם מרבית השירים שדורגו בעשירייה הפותחת במצעד (31), כשרק הביטלס (34) ואלביס פרסלי (38) מלפניה.<ref name=":27" /> למעט 1988, מדונה הכניסה שיר לעשירייה הפותחת בכול שנה מאז 1984. שבועיים לאחר מכן (ב-4 באפריל באותה השנה), הוא דורג במקום השני מאחורי "All My Life" של הצמד האמריקאי קיי-סי & ג'וג'ו, והפכה לאמן עם מרבית השירים שהגיעו למקום השני במצעד, עם שישה שירים בסך הכול – "" (1985), "" (1987), "", "" (1989) ו-"" (1994) – ושברה את השוויון עם קרידנס קלירווטר רבייבל והקרפנטרז; בשנת 2019, הזמרת-יוצרת האמריקאית טיילור סוויפט השתוותה למדונה עם "You Need to Calm Down" מאלבום האולפן השביעי שלה, Lover.<ref></ref> לאחר ש-500,000 עותקים נשלחו לקמעונאים, ומאחר שמחציתן נמכרו עד 11 באפריל, ת'דה סנדיפורד-וולר מבילבורד הצהירה שאין סיכוי שהשיר יגיע למקום הראשון במצעד.<ref name=":27" /> אילו הייתה עושה זאת, היא הייתה משתווה לזמרת-יוצרת האמריקאית מריה קארי כאמנית עם מספר השירים הרב ביותר שהגיעו למקום הראשון במצעד (12).<ref name=":27" /> "Frozen" נשאר בסך הכול עשרים שבועות במצעד, ובסוף שנת 1998 דורג במקום ה-32.<ref></ref><ref></ref>
"[[My Heart Will Go On" של הזמרת הקנדית-צרפתייה סלין דיון מנע מ-"Frozen" להגיע למקום הראשון באירופה הוט 100.]]
ב-4 באפריל, דורג השיר במקום השביעי במצעד שירי הרדיו והעשירי במצעד הסינגלים המסחריים,<ref name=":27" /> וב-25 באפריל דורג במקום הראשון במצעד שירי הדאנס קלאב – שירה ה-19 של מדונה שעשה זאת – שם הוא נשאר במשך שבועיים רצופים.<ref></ref> בנוסף, הוא דורג במקום השני במצעד סינגלי הדאנס המסחריים,<ref name=":27" /> הרביעי במצעד שירי הפופ,<ref></ref> השמיני במצעד השירים העכשוויים למבוגרים,<ref></ref> התשיעי במצעד 40 השירים למבוגרים,<ref></ref> והחמישי במצעד השירים הקצביים.<ref></ref> בנובמבר 2008, בילבורד דירגו אותו במקום ה-98 ברשימת "100 הסינגלים המובילים של האחים וורנר בהוט 100",<ref name=":27" /> ובאוגוסט 2015 דורג במקום ה-25 ברשימת "40 הלהיטים הגדולים של מדונה".<ref name=":28" /> "Frozen" דורג ברשימות נוספות שהופצו באותה העת. ב-Gavin Report הוא דורג במקום השני מבין 40 העליונים, אחרי "My Heart Will Go On" של הזמרת הקנדית-צרפתייה סלין דיון (1997),<ref></ref> ודורג במקום הרביעי במצעד השירים העכשוויים למבוגרים והחמישי בהוט A/C.<ref></ref><ref></ref> במצעדים של Radio & Records הוא דורג במקום הרביעי במצעד שירי הפופ (רדיו) והשמיני, התשיעי והשבע-עשרה במצעד השירים העכשוויים למבוגרים, מצעד ההוט A/C ומצעד השירים הקצביים, בהתאמה.<ref></ref><ref></ref><ref></ref> ב-30 באפריל 1998, איגוד תעשיית ההקלטות האמריקאי (RIAA) העניק לו את תואר הזהב, עבור 500,000 עותקים שנמכרו. הוא היה לשירה ה-17 של מדונה שעשה זאת, ובכך היא הפכה לאמנית הסולו השנייה בעלת מרבית שירי הזהב, כשמלפניה ג'נט ג'קסון עם 18 שירים.<ref name=":27" /><ref></ref> עד סוף אותה השנה, הוא חצה את רף ה-600,000 עותקים והיה לשיר ה-65 המושמע ביותר ברדיו, עם סך של 92,618 שידורים.<ref name=":27" /><ref></ref>

בקנדה זכה "Frozen" להצלחה רבה. הוא דורג בארבעה מצעדי שירי, שלושה מתוכם במגזין RPM ואחד ב-SoundScan, בהוצאת בילבורד. במצעד של SoundScan הוא דורג בשיאו במקום השני ולא הגיע למקום הראשון, כיוון ש-"Something About the Way You Look Tonight"/"Candle in the Wind 1997" מאת הזמר האנגלי אלטון ג'ון מנע זאת ממנו.<ref></ref> "Frozen" לא הצליח להגיע למקום הראשון במצעד 100 הרצועות המובילות של מגזין RPM: ב-20 באפריל, בשבוע השמיני ליציאתו, עלה השיר למקום השני אחרי "Torn" של הזמרת האוסטרלית-בריטית נטלי אימברוליה (1997).<ref></ref> השיר זכה להצלחה דומה במצעד השירים העכשוויים למבוגרים, שם הגיע למקום השלישי, מאחורי "My Father's Eyes" של אריק קלפטון ו-"Truly Madly Deeply" של סבאג' גארדן.<ref></ref> במצעד השירים העכשוויים למבוגרים השנתי ומצעד 100 הרצועות השנתי דורג השיר במקום ה-12 וה-15, בהתאמה.<ref></ref> ב-11 במאי, רמיקסים של "Frozen" הגיעו למקום ה-17 במצעד הדאנס/אורבני של אותו המגזין.<ref></ref> לפי העיתון El Siglo de Torreón, זה היה השיר הפופולרי ביותר בתחנות רדיו במדינות אמריקה הצפונית כמו הונדורס וקוסטה ריקה, שם דורג במקומות הראשונים.<ref></ref>

=== אירופה ומדינות אחרות ===
בשבוע הראשון ליציאתו באירופה, הוא התווסף לרשימת ה-BBC Radio 1 A ונכנס למצעדי הרדיו בגרמניה, צרפת והולנד.<ref name=":27" /> הוא זכתה לשידור רב ברדיו ב-63 תחנות ביבשת, עם האזנות רבות בגרמניה, דנמרק, איטליה ושווייץ, וב-14 בפברואר דורג במקום התשיעי ברדיו האירופאי של מגזין Music & Media; הופעת הבכורה הגדולה ביותר מאז יצירתו בתחילת 1997.<ref name=":29"></ref> לאחר שלושה שבועות, הוא הגיע למקום הראשון,<ref name=":31"></ref> שם זה שהה במשך תשעה שבועות רצופים; מרבית השבועות מאז "" של בריאן אדמס משנת 1991 (12 שבועות).<ref name=":29" /> וסיים בתור הסינגל השלישי המושמע ביותר ברדיו האירופאי, מאחורי "Life" של דז'רי ו-"Truly Madly Deeply" של סבאג' גארדן.<ref name=":32"></ref> ההצלחה נמשכה ב-European Dance Traxx, שם דורג במקום הראשון ושהה במשך חמישה שבועות ברציפות.<ref></ref> עם זאת, באירופה הוט 100, המבוסס על השירים הנמכרים ביותר של השבוע, "My Heart Will Go On" של הזמרת הקנדית-צרפתייה סלין דיון מנע ממנו להגיע לפסגה במצעד שפורסם ב-7 במרץ.<ref name=":31" /> אף על פי שהוא זכה להצלחה רבה מבחינה מסחרית ודורג כשיר החמישי המצליח ביותר של השנה.<ref name=":32" />
"[[Angels" של רובי ויליאמס מנע מ-"Frozen" לזכות בתואר "שיר השנה" של גלגלצ לשנת 1998.<ref name=":34"></ref>]]
במצעד הסינגלים הבריטי, "Frozen" היה לשירה הראשון של מדונה מזה שמונה שנים מאז "" (1990) – השמיני שלה בסך הכול – והראשון בקריירה שלה שהופיע לראשונה בראש המצעד, עם 196,604 עותקים שנמכרו בשבעת הימים הראשונים ליציאתו.<ref></ref><ref></ref> הוא שהה בסך הכול שלושה-עשר שבועות במצעד ודורג במקום ה-25 במצעד שפורסם בסוף אותה השנה.<ref></ref><ref></ref> הוא זכה להצלחה רבה במצעד הדאנס הבריטי, שם דורג במקום השלישי ב-1 במרץ. במרץ 2019, יותר מעשרים שנה לאחר פרסומו, איגוד תעשיית ההקלטות הבריטי (BPI) העניק לו את תואר הפלטינה על מכירות של למעלה מ-600,000 עותקים;<ref></ref> המכירות עמדו על 602,200 באפריל באותה השנה, על פי נתונים של חברת המצעדים הרשמית,<ref name=":33" /> והוא נשאר כסינגל האחד-עשר המצליח ביותר שלה במדינה.<ref></ref> הוא הגיע למקום הראשון בסקוטלנד, ספרד, פינלנד, יוון, הונגריה, איטליה ופולין,<ref></ref><ref></ref><ref></ref><ref></ref><ref></ref> והשני בגרמניה, אוסטריה, ולוניה (בלגיה), צרפת, נורווגיה, הולנד, שוודיה ושווייץ.<ref></ref><ref></ref><ref></ref> בפלנדריה (בלגיה) הוא דורג במקום השלישי במצעד הסינגלים האזורי והעשירי במצעד שירי הדאנס האזורי,<ref></ref><ref></ref> ובשאר השווקים האירופאים דורג במקום הרביעי בדנמרק ובאירלנד,<ref></ref><ref></ref> ה-11 באיסלנד,<ref></ref> וה-36 באוקראינה, אם כי דורג שם 22 שנים לאחר יציאתו המקורית.<ref></ref> הרמיקס של "Frozen" משנת 2021 דורג במקום השמיני במצעד הסינגלים השוודי.<ref></ref>

באוסטרליה הוא שהה חמישה שבועות לא-רצופים במקום החמישי ו-16 שבועות בסך הכול במצעד;<ref></ref> הוא דורג כסינגל ה-44 המצליח ביותר במדינה באותה השנה, וקיבל את תואר הזהב על ידי איגוד תעשיית ההקלטות האוסטרלי (ARIA) לאחר שנמכר בלמעלה מ-35,000 עותקים.<ref></ref><ref></ref> באותה העת, בניו זילנד הוא הופיע לראשונה במקום השביעי ובשבוע שלאחר מכן הגיע למקום החמישי.<ref></ref> לבסוף, בטאיוואן הוא דורג במקום השני ברשימה שפורסמה על ידי הפדרציה הבין-לאומית לתעשייה הפונוגרפית (IFPI).<ref></ref>

=== בישראל ===
מעבר להצלחתו של "Frozen" ברחבי העולם, זכה השיר להצלחה רבה בישראל. לקראת סוף שנת 1998, פורסם המצעד השנתי של גלגלצ, אך מיקומו של "Frozen" לא תועד כמו גם שאר מיקומי השירים האחרים, פרט לזה ש-"I Don't Want to Miss a Thing" של להקת אירוסמית' הוכתר ל"שיר השנה".<ref></ref> בשנת 2020 החליטו עורכי המצעד המקורי של רשת ג', אבי גולדברגר ויעקב אשכנזי, לבצע "תיקון" לעובדה שעד אז, שנת 1998 הייתה השנה היחידה שלא שודר בה מצעד שנתי לועזי מסכם. בהתאם לכך, לאחר יותר מ-20 שנה, נפתחו ההצבעות עבור המצעד השנתי הלועזי לשנה זו. המצעד שודר בתחנה "קול גלים – 106 אף.אם", במקביל לשידור באינטרנט, בינואר 2021.<ref name=":34" /> המצעד הוגש על ידי עופר נחשון ואלמוגית אלוש, ובמסגרתו דורג "Frozen" במקום השני.<ref name=":34" />

במצעד העשור המקורי של שנות ה-90 של המאה ה-20 אשר שודר בגלגלצ ובגלי צה"ל ב-29 בדצמבר 1989 דורג "Frozen" במקום ה-37; אותו המצעד כלל את 100 השירים הפופולריים ביותר במדינה במהלך אותו העשור מתוך 700 בסך הכול שהועמדו להצבעה.<ref></ref> בשנת 2019, גלגלצ פתחו מחדש להצבעה את מצעד העשור. המצעד שודר ב-23 באוגוסט במשך 10 שעות, ובמהלכו דורג "Frozen" במקום ה-124.<ref></ref>

== הרמיקסים של סיקיק ==

ב-30 במרץ 2021, המפיק המוזיקלי הקנדי סיקיק פרסם סרטון באפליקציית שיתוף הווידאו טיקטוק, כשהוא עוטה מסכה וברקע מתנגן רמיקס של "Frozen".<ref name=":0"></ref> הרמיקס הושמע ביותר מ-125 אלף סרטונים שהועלו לטיקטוק,<ref name=":8"></ref><ref name=":7"></ref> המבוססים על אתגרי בישול ותלישת שיער;<ref name=":9"></ref> הם נצפו למעלה מ-26 מיליון פעמים. ב-3 בדצמבר באותה השנה, הופץ הרמיקס באופן רשמי בפלטפורמות הדיגיטליות ובהזרמת מוזיקה,<ref></ref> כהוצאה ראשונה מתוך כמיהתה של מדונה להוציא מחדש את כל קטלוג המוזיקה שלה.<ref name=":4"></ref> רמיקס זה נשלח לרדיו האיטלקי ב-24 בינואר 2022.<ref></ref> במרץ 2022 הופצו שני רמיקסים נוספים, הראשון בהשתתפות הזמר הניגרי פיירבוי DML, והראפרית האמריקאית 070 שייק בשני; לשניהם צולמו וידאו קליפים חזותיים.<ref name=":1"></ref> ב-19 במאי, הופץ הרמיקס הרביעי, "Frozen on Fire", שכלל שירה של סיקיק, בעוד שמדונה הקליטה מחדש כמה חלקים מהשיר. איטרציה זו הופצה לצד קליפ וסרטון מילים.

הרמיקסים של סיקיק ל-"Frozen" מאופיינים בעיקר בסוגת הטראפ,<ref name=":2"></ref><ref name=":10"></ref> אך מאופיינים גם במוזיקת דאנס אלקטרונית מינימליסטית ואלקטרו.<ref></ref><ref name=":1" /> הם מורכבים מהקולות הערוכים של מדונה שנלקחו מהגרסה המקורית של הרצועה, שכונתה "now-iconic" בידי רפאל הלפנד מ-The Fader.<ref></ref> הרמיקס מתחיל בשורה "איך החיים יכולים להיות מה שאתה רוצה שיהיו? אתה קפוא, כשהלב שלך לא פתוח".<ref name=":11"></ref> גיל קאופמן מבילבורד כינה את הביצוע "איטי" ו"עצבני".<ref name=":5"></ref> שאד ד'סוזה מ-The Fader וסבאס אלונסו מ-Jenesaspop מתחו ביקורת על מדונה בעקבות כך שהוציאה יותר מדי רמיקסים; לטענתם, הבעיה הראשונה הייתה קידום יתר על המידה, בעוד שהבעיה השנייה הייתה אורכם הקצר של כל אחד מהם.<ref name=":17"></ref><ref name=":18"></ref>

מבחינה מסחרית, "" הופיע לראשונה במקום ה-20 במצעד שירי הדאנס/אלקטרוני של בילבורד, עם 496,000 השמעות בארצות הברית ו-1,800 עותקים שנמכרו.<ref></ref> ב-16 באפריל 2022, דורג הרמיקס במקום העשירי במצעד, והפך לשירה השלישי של מדונה בעשירייה הפותחת, והראשון של סיקיק שעשה זאת. במהלך השבוע הוא צבר למעלה מ-2.3 מיליון השמעות (גידול של 45%) ו-1,000 הורדות בתשלום (גידול של 15%). בנוסף, הרמיקס הגיע בשיאו למקום החמישי במצעד שירי הדאנס/אלקטרוני הדיגיטליים.<ref></ref> עד מאי 2022, צבר הרמיקס למעלה מ-125 מיליון השמעות ברחבי העולם בכל פלטפורמות הסטרימינג השונות, כאשר 8.4 מיליון השמעות מתוכן הצטברו בארצות הברית, עד מרץ 2022.<ref name=":0" />

=== הרמיקס של פיירבוי DML ===
ב-1 במרץ 2022, מדונה שיתפה תמונה שלה ושל הזמר הניגרי פיירבוי DML באינסטגרם שלה, והכריזה על רמיקס חדש.<ref></ref> יומיים לאחר מכן, הרמיקס שהוזכר לעיל היה זמין להורדה דיגיטלית וסטרימינג דרך חבורת התקליטים האחים וורנר ו-APG (ארטיסט פרטנר גרופ).<ref name=":3"></ref> באותו היום, שני האמנים פרסמו הצצות מהקליפ של השיר באינסטגרם שלהם; הם כינו אחד את השני "אש", בעוד פיירבוי DML כתב: "(שולח) אהבה למלכה על שאפשרה לי להשתתף בקלאסיקה הזו".<ref name=":2" /> הרמיקס הזה מתחיל עם שירה של מדונה, ומאוחר יותר כולל מילים חדשות בביצוע פיירבוי DML,<ref name=":6"></ref> העוסקות בשברון לב: "אל תגרום לי לבזבז את הזמן שלי / חיכיתי כל חיי".<ref name=":0" /><ref></ref> מאוחר יותר הוא אומר "חשבתי שאת אוהבת אותי / חשבתי שאת סומכת עליי / ניסיתי לטפל בלב שלך / אבל הוא קפוא".<ref name=":3" /> באאוטרו ניתן לשמוע את קולה של מדונה.<ref name=":0" />

בכתב לווראייטי, מייק ואס העיר שפיירבוי DML "מקונן בשיר, בשילוב עם פעימות הטראפ הסוחפות של סיקיק" ולוקח את השיר ל"כיוון מלא בנשמה, בו הוא צולל עמוק יותר לטריטוריה של שברון לב".<ref name=":0" /> במאמר שפורסם בידי חברת המצעדים הרשמית, כתב ג'ורג' גריפית'ס: "השיר מתחלף מהשירה הקרה כקרח, שמושפעת מהמוזיקה האלקטרונית, של מדונה, ועובר למשהו בעל קצב טראפ בקטע השירה של פיירבוי DML".<ref name=":4" /> האנה דיילי מבילבורד תיארה את השירה של פיירבוי DML כ"עדינה".<ref name=":2" /> קאופמן מאותו המגזין כינה את העיבוד כ"מהפנט".<ref name=":5" /> איקר אורוז מ-Jenesaspop כינה את הרמיקס הזה "לא-מהותי",<ref name=":6" /> בעוד שסבאס אלונסו שכותב עבור אותו המגזין, סבר כי למבצעים אין כימיה בשירה שלהם.<ref name=":12"></ref>

הווידאו קליפ של הרמיקס פורסם בבכורה עולמית בערוץ היוטיוב של מדונה ב-10 במרץ 2022.<ref name=":8" /><ref name=":9" /> הוא בוים על ידי ריקרדו גומס ואורכו כמעט שלוש דקות.<ref name=":7" /><ref name=":10" /><ref name=":13"></ref> במהלך הצילומים, מדונה מזכירה בהומור את היותה שיכורה וכינתה את עצמה "מרדונה".<ref name=":14"></ref> 25 השניות הראשונות של הקליפ מתמקדות בעין ובתמונותיה של מדונה.<ref name=":7" /> כשהקצב מתחיל, מופיע צילום של דוברמן בצבע שחור מהקליפ המקורי.<ref name=":11" /> בקליפ, מדונה נראית כששיערה ארוך ושחור וזאת, בנוסף לכך שהיא לבושה במחוך עור שחור עם שרוולים ארוכים שחורים, מכנסיים קצרים שחורים וכפפות שחורות;<ref name=":14" /> היא עונדת תכשיטים דמויי צלב שנוצרו בהשראת אלבום האולפן הארבעה-עשר שלה, Madame X (2019).<ref name=":8" /><ref name=":13" /> לאחר מכן מוצגות תמונות מרובות שלה, שצולמו מזוויות שונות, ומקרינות את העישון שלה בין שאר הצילומים המשולבים עם אורות מהבהבים ותפאורה שנוצרה בהשראת הקליפ המקורי של "Frozen".<ref name=":7" /><ref name=":10" /> לאחר מכן, פיירבוי DML מוצג; הוא נראה כשהוא כורע ליד רגלה של מדונה ושר את הבתים שלו מול רקע המציג להבות.<ref name=":9" /><ref name=":10" /> הזוג גם רוקד אחד עם השני.<ref name=":13" /> בסוף הקליפ, מדונה מעיפה את שערה ברוח ומושיטה את זרועותיה קדימה.<ref name=":7" /> קנה מקפרטי מ-Paper טענה שמדובר בקליפ "כובש", ואמרה שהוא מציג את "השילוב המושלם של אש וקרח".<ref name=":9" /> יוהאן רול מ-Pure Charts סבר שהקליפ "לוהט". זאת, בעוד שמבקרי המוזיקה מטעם Jenesaspop לא התרשמו מהקליפ, ותיארו אותו כ"חסר משמעות" ו"לא דומיננטי".<ref name=":6" /><ref name=":12" />

=== הרמיקס של 070 שייק ===
ב-25 במרץ 2022, מדונה הכריזה על רמיקס נוסף עם סיקיק של "Frozen" דרך האינסטגרם, והפעם בהשתתפות הראפרית והזמרת האמריקאית 070 שייק. בפוסט היא כינתה את 070 שייק "אחת האמניות האהובות עליה ביותר".<ref></ref> ארבעה ימים, פורסמו קטעים מתוך הקליפ של הרמיקס; הוא יצא לבסוף שישה ימים לאחר מכן, ב-31 במרץ.<ref name=":15"></ref> לאחר יציאת הרמיקס, מדונה פרסמה הצהרה אודות האמנית המשתתפת בו, ואמרה: "070 שייק היא מסתורית ומושכת עד שאין לתאר. יש מעט מאוד נשים בעולם מוזיקת הטראפ שאינן גברים. המילים שלה עמוקות וייחודיות – אין כמוה. אני נרגשת שהעולם יגלה אותה!".<ref></ref> במגזין וראייטי, נאמר שהיא רצתה להבטיח שהרמיקס הזה ישלב ייצוג של להטבא"ק (ראשי התיבות של לסביות, הומואים, טרנסג'נדרים וביסקסואלים; א' מציינת אינטרסקס, אומניסקסואליות, א-בינארי או א-מיניות; ק' מציינת קוויר).

הרמיקס עם 070 שייק ל-"Frozen" תואר כ"בלדה רגשית",<ref name=":15" /> שבה היא "שרה בצרידות לצד קולה המעורער של מדונה ועוצמת הבס העמוק של סיקיק".<ref name=":1" /> ב-Jenesaipop דווח שהשורות מהפזמון, "אני מרגישה קרוב מספיק לגן עדן / ללכת, להישאר, לעזוב, להתפלל" ("I feel close enough to heaven / To go, to stay, to leave, to pray"), עשויה להיות חזרה לשיר "Levitating" של דואה ליפה מ-2020, שהרמיקס שלו שנעשה בידי דה בלסד מדונה כלל את מדונה עצמה.<ref name=":12" /> קאט בוזה מרולינג סטון אמרה שהביצוע הזה "רודף" והשירה של 070 שייק היא "שמימית".<ref name=":16"></ref> טום ברייטן מ-Stereogum סבר שהאמנית המשתתפת בשיר "נשמעת מצוין", בעוד שהרמיקס עצמו "נשמע כמו שיר שלם".<ref name=":1" /> דניאלה אווילה מפיפל תייגה את הרצועה כ"בעלת משב רוח".<ref name=":15" /> קאופמן כינה את הרמיקס כבעל "מצב רוח", בעוד שטען שקטעי השירה של 070 שייק מדמות "עיניים עייפות וישנוניות".<ref></ref>

קליפ נלווה הופץ באותו היום עם הרמיקס, והוא בוים על ידי ראיין דרייק וריקרדו גומס (שביים את הקליפ של הרמיקס השני).<ref name=":1" /> בקליפ, מדונה חובשת פאה בלונדינית, מרכיבה משקפי שמש שחורים, לובשת ז'קט עור ונועלת מגפי פלטפורמה, בעוד שבחלק מהצילומים, המראה שלה כולל תחרה ושמלת מיני.<ref name=":15" /><ref></ref> הקליפ מתחיל כשהזמרת נוסעת ל-070 שייק בלילה,<ref name=":16" /> אך נתקלת בגדר תיל שמונעת ממנה להמשיך בנסיעה.<ref name=":15" /> מאוחר יותר, הקליפ כולל קטעים ב"זוויות כהות ומהפנטות שונות", לפני שהוא מסתיים בסצנה שבה הן נוסעות יחד.<ref name=":15" /> ברייטן סבר שהקליפ עשוי להיות בהשראת משחק וידאו.<ref name=":1" /> אלונסו השווה את הקליפ הזה לזה של מדונה משנת 2001 עבור "What It Feels Like for a Girl", עקב שימוש ברמיקס בקליפ ובמכוניות.<ref name=":12" />

=== "Frozen on Fire" ===
Frozen on Fire (בעברית: קיפאון על אש) שם הרמיקס הרביעי של סיקיק ל-"Frozen" של מדונה. הוא כולל שירה של הדי ג'יי, בעוד שהזמרת הקליטה מחדש כמה מהשורות שלה מתוך כוונה "להזכיר לאנשים ש[היא] כתבה את השיר הזה". "Frozen on Fire" מזכיר את הגרסה שסיקיק העלה לערוץ היוטיוב שלו בדצמבר 2021, כשיש לו קטע שירה משלו.<ref name=":18" />

הבית הראשון של "Frozen on Fire" מתייחס לסיקיק ("popping Molly"). לכאורה, אזכור לאלבום האולפן השנים-עשר של מדונה, MDNA (2012). עבור גרסה זו, הסוף המקורי של הבית השני קוצר כך שיתאים לשירתה של מדונה.<ref name=":18" /> לפי ד'סוזה, איטרציה זו היא שיר טראפ-פופ המזכיר את הגרסה המקורית משנת 1998. מאוחר יותר, הוא הרחיב שזה "האידיאל האפלטוני של מדונה המעודכנת ל-2022, לכאורה. זה זר ושונה ממה שהיא עשתה במהלך הקריירה שלה".<ref name=":17" /> על הרמיקסים והצלחתם דיברו במאקו, תוך הצגת תמונה שנלקחה מהקליפים שלהם.

"Frozen on Fire" יצא לאור ב-19 במאי 2022, והיה זמין להורדה דיגיטלית וסטרימינג דרך האחים וורנר וארטיסט פרטנר גרופ,<ref></ref> ונשלח לרדיו האיטלקי למחרת.<ref></ref> הקליפ שלו הוקרן בבכורה עולמית ביוטיוב ב-19 במאי, והוא מונטאז' של כל שלושת הקליפים שלה לשיר, בעוד שקליפ המילים שלו פורסם חמישה ימים לאחר מכן.<ref name=":19"></ref> קליפ המילים מציג לב פועם מכוסה בקרח.<ref name=":19" />

== הופעות חיות ==
לפני יציאתו של Ray of Light, מדונה הופיעה במספר תוכניות טלוויזיה ואירועים כדי לקדם את האלבום, ולפעמים הייתה מבצעת את השיר. מדונה ביצעה לראשונה את "Frozen" ב-21 בפברואר, בתוכנית The National Lottery Show של BBC 1.<ref></ref> בנוסף, באותו חודש, היא הופיעה וביצעה את השיר בפסטיבל המוזיקה בסן רמו לשנת 1998 שאירע ב-24 בפברואר ובתוכנית הטלוויזיה הגרמנית, . ב-29 באפריל 1998, מדונה הופיעה ללא הודעה מוקדמת בקונצרט ההטבות של קרן יערות הגשם בקרנגי הול בניו יורק, שם ביצעה את "Frozen" עם קבוצת הכינורות של איסט הארלם, כשהיא לבושה בשמלה של ורסצ'ה. ג'ון פארלס מניו יורק טיימס חש שבמהלך ההופעה הזו מדונה "הפכה את עצמה לתשובה של אמריקה לביורק".<ref name=":20"></ref> מאוחר יותר באותה הזדמנות, היא חבשה כובע בוקרים והצטרפה לאמנים שונים בביצוע של "With a Little Help from My Friends" ו-"Twist & Shout" של הביטלס.<ref name=":20" />
מדונה מבצעת רמיקס של "Frozen" במהלך "[[Sticky & Sweet Tour" (2009).]]
"Frozen" בוצע גם בארבעה מסיבובי ההופעות של מדונה. במהלך "Drowned World Tour" משנת 2001, "Frozen" נכלל בקטע השני של הסיבוב, הידוע בשם גיישה–אנימה. עם סיום הפסקת הקרנת הווידאו קליפ של "", מדונה הופיעה על הבמה כדמות דמוית קבוקי, חובשת פאה שחורה קצרה ולבושה בקימונו אדום-שחור, עם ציורי יד, שיצר המעצב ז'אן-פול גוטייה, עם שרוולים ארוכים באורך חמישים רגל (4.5 מטרים). ככל שהשיר מתקדם, היא משתחררת בהדרגה מהשרוולים ורוקדת, עם תנועות קראטה מסונכרנות המוצגות לאורך כל צידי הבמה; אותן התנועות מבוצעות על ידה ועל ידי רקדני הליווי שלה. רקדנית סמוראי הופיעה גם היא על במה מוגבהת מעליה במהלך ההופעה בעוד התפאורות כוללות צלליות של עצים בוערים על רקע עננים אדומים כדם. ב-MusicOMH שיבחו את ההופעה וטענו שהיא "בעלת קצב מוכר שלא כמו הקלטת האולפן".<ref></ref> הביצוע של השיר ב-26 באוגוסט 2001 בפאלאס של אובורן הילס הוקלט והופץ באלבום ההופעה והווידאו, Drowned World Tour 2001 (האלבום עצמו יצא לאור ב-13 בנובמבר באותה השנה, כמה חודשים מהקלטתו המקורית).<ref></ref><ref></ref>

בסיבוב ההופעות העולמי "Re-Invention World Tour" בשנת 2004, "Frozen" בוצע כשיר האחרון בקטע הפתיחה של הבארוק הצרפתי–מארי אנטואנט (אותו קטע הפתיחה כונה "Revival"). לאחר ביצוע אנרגטי של "Nobody Knows Me", מדונה ביצעה את השיר כשהיא עומדת לבדה על אמצע הבמה, לבושה במחוך מצופה תכשיטי זהב שיצר המעצב כריסטיאן לקרואה,<ref></ref> כשמסכי הרקע הציגו סרטון של זכר עירום ונקבה עירומה מתאבקים, מלטפים אחד את השנייה ומשתכשכים במים, כשפניהם ואיבר מינם מוחשכים בצללים כדי לשמר את האנדרוגיניות שלהם. מבקר המוזיקה והעורך המוזיקלי סאל סינקוומני מ-Slant Magazine הפנה כלפי ההופעה ביקורת שלילית, והעיר שמדונה לא הייתה צריכה לעשות הופעה כזו.<ref></ref>

במהלך הלג האירופאי השני בסיבוב ההופעות "Sticky & Sweet Tour" של מדונה בשנת 2009, הביצוע של "Hung Up" הושמט מרשימת השירים והוחלף בגרסה אופטימית של "Frozen". הופעה זו נכללה בקטע הרייב ("Rave") הרביעי והאחרון של הסיבוב, שם הוא נקבע בין הביצועים של "Like a Prayer" ו-"Ray of Light". תפאורות הקליפ ששימשו להופעה זו וכללו קטעים מהקליפ המקורי של השיר בבימויו של כריס קנינגהם. מדונה דגמה להופעה את הסינגל "I'm Not Alone" של קלווין האריס משנת 2009. האריס שיבח את הגרסה באומרו, "מעולם לא דמיינתי כשיצרתי אותו בחדר הסגול הקטן שלי בגלאזגו בדירה שלי שהיא תגיע רחוק כמו שהיא הגיעה – זו תמיד זכות".<ref></ref> שש שנים מאוחר יותר, ב-1 באוקטובר 2015, מדונה ביצעה גרסה אקוסטית של "Frozen" בהופעה שאירעה בדטרויט במהלך "Rebel Heart Tour".<ref></ref> היא ביצעה את אותה ההופעה בסן חוזה וסן אנטוניו.<ref></ref> בסיבוב ההופעות, "Madame X Tour", מדונה ביצעה את "Frozen" כשבתה לורדס הוקרנה במסכים. צ'אק ארנולד מניו יורק פוסט כינה זאת "גולת הכותרת" של ההופעה.<ref></ref>

== גרסאות כיסוי ושימוש במדיה ==

הלהקה הפולנית Thy Disease (בתמונה) הקליטה גרסת כיסוי של השיר.
גרסת רוק לשיר הוקלטה בידי ג'ף סקוט סוטו עם להקת טליסמן עבור האלבום Truth משנת 1998.<ref></ref> מבקר מוזיקה מטעם Melodic Rock הפנה כלפי הגרסה ביקורת חיובית וכינה אותה "גרסה בעלת מצבי רוח, עם קולות ליווי מתאימים וכלי מקלדת שמצליחים להשתלב עמם".<ref></ref> להקת המטאל התעשייתי הפולנית Thy Disease השתמשה בחלקים מקטעי כלי המיתר וקטעי השירה המקוריים של "Frozen" בגרסה שנכללה באלבום הבכורה של הלהקה, Devilish Act of Creation (2001).<ref></ref> בשנה שלאחר מכן, קבוצת היורודאנס הצרפתית/הולנדית/טורקית מאד'האוס הקליטה אותו מחדש עבור אלבום המחווה, Absolutely Mad.<ref></ref> להקת הרוק הבריטית ג'ין לאבס ג'זבל הקליטה את גרסת הכיסוי שלה ל-"Frozen" שנכללה בשני אלבומים, A Tribute to Madonna: Virgin Voices ו-Tribute to Madonna: Like a Virgin.<ref></ref><ref></ref> דום קאונטי אלקטריק צ'יר נתנו לשיר תחושה של "רוק אפל" עם הקאבר שלהם, שיצא ב-2004.<ref></ref>

להקת הרוק האיטלקית אבסינת' אפקט הקליטה גרסת כיסוי של "Frozen" עבור אלבום הבכורה שלה שיצא לאור בשנת 2009.<ref></ref> במאי 2013, המתמודד אולימפ ביצע את השיר בעונה השנייה של הגרסה הצרפתית ל-The Voice: la plus belle voix, מה שאפשר לו להגיע לחצי הגמר של התוכנית. המנטורית שלו, ג'ניפר, ביקרה בחיוב את הופעתו. ג'רום ורמלין מ-Metronews.fr אמר "ללא פסנתר, אך עם שימוש בתפאורה מרהיבה, הזמר הצעיר מאמיין מציג את קולו הייחודי. והתוצאה הסופית? תערובת של כנות כה גדולה וטהורה. וזאת, על אף שהנוסחה עשויה להיראות חזרתית. לא קשה להישבות בה". הנאה עבדלואהד מ-TF1 העיר כי עם הביצוע, הוא "לקח את השיר ממלכת הפופ".<ref></ref> אף על פי שהוא לא בוצע על ידי צוות התוכנית, השיר נכלל בפרק "כוחה של מדונה" (The Power of Madonna), בסדרת הטלוויזיה Glee, בשנת 2010.<ref></ref> בשנת 2019, הושמע השיר בתחילת עונתה השנייה של She's Gotta Have It אשר שודרה בנטפליקס.<ref></ref>

== האשמה בפלגיאט ==
בנובמבר 2005, שופט בלגי במונס קבע שהנושא הפותח בארבע התיבות של "Frozen" הוא גנבה מהשיר "Ma vie fout le camp" ("חיי לא מגיעים לשום מקום"), שהלחין סלווטורה אקווביבה. השופט הורה לאחר מכן על הפסקת מכירת יתר כל העותקים שנותרו, ואסר על המשך השמעת השיר בטלוויזיה וברדיו הבלגיים. השופט הורה לאחים וורנר, EMI וסוני להפיץ את ההחלטה בתוך חמישה-עשר ימים לכלי התקשורת, וגזר עונש בגובה 125,000 אירו בגין אי-ציות לצו בית המשפט. עורך דינו של אקווביבה, ויקטור ויסנט דהין, אמר: "ניסינו להגיע להסכם ידידותי... אך הם לא רצו לנהל משא ומתן אז תבעתי אותם בגין פלגיאט. הם גנבו שיר, אז הם צריכים לשלם על ערך השיר". לא ניתנו פיצויים בגין השיר.<ref></ref> אקווביבה הסביר לבית המשפט שהזמרת שמעה את "Ma vie fout l'camp" במהלך טיול למוסקרון בסוף שנות ה-70. היא גויסה להיות רקדנית בסיבוב הופעות עם הזמר הצרפתי פטריק הרננדז , שתקליטוריו הופקו במוסקרון.<ref name=":30"></ref> דהין הצהיר שהתביעה היא רק הצעד הראשון, והדיון הבא יהיה על זכויות היוצרים שהשיגה מדונה עם "Frozen".<ref name=":30" /> לאחר מכן, השיר הושמט מרשימת הרצועות הסופית של ההוצאה הבלגית ל-Celebration ב-2009.<ref></ref><ref></ref> עם זאת, מדונה ביצעה את השיר במהלך סיבוב ההופעות "Sticky & Sweet Tour" בוורכטר, כאשר ברט ביזמן, מנהל השיווק של הסניף הבלגי של האחים וורנר, קבע כי "מדונה לא מפחדת מהתפרעות פחות או יותר".<ref></ref> אקווביבה הגיב על המקרה:

בפברואר 2014, בית המשפט הבלגי ביטל את פסק הדין והכריז שמדונה לא גנבה מיצירותיו של אקווביבה. בית המשפט דיבר על "עבירת הון חדשה" בתיק: גם המלחין אדואר סקטו די סווצ'יו והאגודות טבאטה אטול מיוזיק ומיוזיק אין פריז הגישו תלונה בגין פלגיאט. לדבריהם, גם "Ma vie fout le camp" וגם "Frozen" מקורם בשיר "Blood Night" אותו הלחינו ב-1983.<ref></ref> לאחר השוואה בין שלוש הרצועות בתיק, הפסיקה הסופית הייתה שהשירים "לא מספיק 'מקוריים' כדי לטעון שהתרחש פלגיאט כלשהו". בעקבות פסק הדין הזה, בוטל העונש שהוטל על "Frozen" והוא חזר להתנגן ברדיו, כמו גם להימכר ולהיכלל באלבומים הבאים שהוציאה מדונה במהלך הקריירה שלה.

== רשימת השמעה ==

== קרדיטים ==
הקרדיטים מותאמים מהערות האלבום של Ray of Light.
* מדונה – כתיבה, הפקה
* פטריק לאונרד – כתיבה, הפקה, רמיקסים, עיבוד
* ויליאם אורביט – הפקה
* מריוס דה פריס – כלי מקלדת, תכנות
* קרייג ארמסטרונג – סידור מיתרים

== מיקומי שיא ==

== נתוני מכירות ==
{|
|- valign=top
|
{| class="wikitable sortable"
|+תארים ומכירות של "Frozen"
!מקום
!תארים
!מכירות
|-
!אוסטריה (IFPI Austria)
|פלטינה
|25,000*
|-
!אוסטרליה (ARIA)
|זהב
|35,000^
|-
!איטליה (FIMI)<ref></ref>
|
|30,000
|-
!איטליה (FIMI)<ref></ref>
|זהב
|50,000<small></small>
|-
!ארצות הברית (RIAA)
|זהב
|600,000
|-
!בלגיה (BEA)
|פלטינה
|50,000*
|-
!גרמניה (BVMI)
|פלטינה
|500,000^
|-
!הולנד (NVPI)
|זהב
|50,000^
|-
!הממלכה המאוחדת (BPI)
|פלטינה
|602,200<ref name=":33"></ref>
|-
!נורווגיה (IFPI Norway)
|פלטינה
|10,000<small></small>
|-
!צרפת (SNEP)
|זהב
|250,000*
|-
!שוודיה (GLF)
|זהב
|15,000^
|-
!שווייץ (IFPI Switzerland)
|זהב
|25,000^
|-
! colspan="3" |סיכום
|-
!בכל העולם
|
|6,500,000
|-
| colspan="3" |<small>* נתוני מכירות המבוססים על הסמכה בלבד.</small><small>^ נתוני משלוחים המבוססים על הסמכה בלבד.</small><small> נתוני מכירות + סטרימינג המבוססים על הסמכה בלבד.</small>
|}
|
{| class="wikitable sortable"
|+
!מקום
!תארים
!מכירות
|-
! צרפת (SNEP)<ref></ref>
| זהב
| 100,000<small></small>
|-
! פולין (ZPAV)<ref></ref>
| זהב
| 25,000<small></small>
|-
| colspan="3" |<small>* נתוני מכירות המבוססים על הסמכה בלבד.</small><small>^ נתוני משלוחים המבוססים על הסמכה בלבד.</small><small> נתוני מכירות + סטרימינג המבוססים על הסמכה בלבד.</small>
|}
|}

== היסטוריית יציאות לאור ==
{|class="wikitable plainrowheaders"
! scope="col"| אזור
! scope="col"| תאריך יציאה
! scope="col"| פורמט (ים)
! scope="col"| גרסה
! scope="col"| חברת תקליטים
! scope="col"| מקור
|-
! scope="row"| אירופה
| 23 בינואר 1998
| rowspan="2"| רדיו איירפליי
| rowspan="4"| רגילה
| rowspan="4"| האחים וורנר • מאבריק
| style="text-align:center;" rowspan="2"|<ref name=":27" />
|-
! scope="row"| ארצות הברית
| 19 בפברואר 1998
|-
! scope="row"| הממלכה המאוחדת
| 23 בפברואר 1998
| תקליט 12 אינץ' • תקליטור • קלטת שמע
| style="text-align:center;"|
|-
! scope="row"| ארצות הברית
| 3 במרץ 1998
| תקליט 7 אינץ' • תקליט 12 אינץ' • תקליטור • תקליטור מקסי • קלטת שמע
| style="text-align:center;"|
|-
! scope="row" rowspan="2"| כלל העולם
| 12 במרץ 2021
| rowspan="2"| הזרמת מוזיקה • הורדה דיגיטלית
| מיני-אלבום
| האחים וורנר
| style="text-align:center;"|<ref name="2021 release"></ref>
|-
| 3 בדצמבר 2021
| rowspan="2"| רמיקס מאת סיקיק
| APG • האחים וורנר
| style="text-align:center;"|<ref name="SRemix"></ref>
|-
! scope="row"| איטליה
| 24 בינואר 2022
| רדיו איירפליי
| האחים וורנר
| style="text-align:center;"|<ref name="ITA-SR"></ref>
|-
! scope="row" rowspan="3"| כלל העולם
| 3 במרץ 2022
| rowspan="3"| סטרימינג • הורדה דיגיטלית
| רמיקס עם פיירבוי DML
| rowspan="3"| APG • האחים וורנר
| style="text-align:center;"|<ref name="FRemix"></ref>
|-
| 31 במרץ 2022
| רמיקס עם 070 שייק
| style="text-align:center;"|<ref name="070Remix"></ref>
|-
| 19 במאי 2022
| rowspan="2"| "Frozen on Fire"
| style="text-align:center;"|<ref name="FoF"></ref>
|-
! scope="row"| איטליה
| 20 במאי 2022
| רדיו איירפליי
| קידום ויחסי ציבור
| style="text-align:center;"|<ref name="IT-FOR"></ref>
|}

== קישורים חיצוניים ==

== ביאורים ==

== הערות שוליים ==

קטגוריה:שירי 1998
קטגוריה:סינגלים מ-1998
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שנכתבו על ידי פטריק לאונרד
קטגוריה:שירים שהופקו על ידי ויליאם אורביט
קטגוריה:שירים שהופקו על ידי מדונה
קטגוריה:שירים שהופקו על ידי פטריק לאונרד
קטגוריה:וידאו קליפים שבוימו על ידי כריס קנינגהם
קטגוריה:בלדות משנות ה-1990
קטגוריה:בלדות סינת'-פופ
קטגוריה:שירים אלקטרוניים אמריקאיים
קטגוריה:מחלוקות בבלגיה
קטגוריה:צנזורה בבלגיה
קטגוריה:שירים המעורבים במחלוקות הקשורות לפלגיאט
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים בהוצאת וורנר רקורדס
קטגוריה:סינגלים בהוצאת מאבריק רקורדס